Fant kulehull i Oslo-barnehage: – Vi er ikke redde
Da politipatruljen kom frem ved midnatt fant de et mystisk kulehull i vinduet i Rishaven barnehage i Oslo. Det var NRK som først meldte om funnet. – Ved midnatt fikk vi meldinger om smell i nabolaget ved barnehagen. Da patruljer kom til stedet, fant de et hull i et vindu, som kunne være forenlig med et kulehull. De fant også et prosjektil på innsiden av vinduet, sier jourhavende etterforsker, Kristian Eldegard, til VG. Bestyrer i Rishaven barnehage Ina Økseter sier til VG at de ikke er bekymret for funnet. – Vi er ikke redde. Vi har en samlignsstund der alle barna blir informert om hva som har skjedd. Det de lurer på er hvem det er som har gjort det og om politiet greier å fange dem, sier Økseter til VG.– Vi har informert alle foreldre. To foreldre har valgt å ta barna ut av barnehagen i dag, mens resten er her. Politiet har sikret tekniske spor og gjort sine siste undersøkelser på stedet. Vinduet vil bli byttet. – Vi har ikke en formening om at dette er knyttet til noen som jobber i barnehagen, sier Eldegard. Meninghetskontakt Christian Fosse sier de ikke har opplevd noe i forkant som kan knyttes til hendelsen. Allikevel syns han det som har skjedd er guffent. – Det er ikke noe hyggelig med skyting, sier han.Politiet har de siste timene avhørt flere vitner. – Vi har ikke en formening om at dette er knyttet til noen som jobber i barnehagen, sier Eldegard. Ifølge vitnebeskrivelser skal det også ha blitt hørt flere smell torsdag kveld. – Vi har vitnebeskrivelser som tilsier at det skal ha vært flere smell før midnatt, men så langt er det kun funnet én kule og ett kulehul, sier Eldegard.
Barnehagebestyrer på Rishaven Ina Økseter sier hun ikke er skremt av kulehullfunnet torsdag.